《洞仙歌 愔仲以西山大觉寺玉兰影片属题》
清代·陈曾寿

明妆一见，正幽香浮动。四照廊阴粉光重。尽冠钗低挂，腰佩轻翻，经院静，长伴六时禅诵。

重来惊绀鬓，野饭僧床，清冷难寻玉堂梦。憔悴减身香，向晚春寒，问白袷、风前谁供。

剩付与芳尊祓清愁，看琼树朝朝，岁华轻送。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。